
[bookmark: _Toc0]Az IWG Work from Anywhere Indexe szerint Bangkok lett 2026 legjobb workcation úti célja – Budapest továbbra is a világ TOP 10 városa között
A rugalmas munkavégzés egyre inkább átalakítja a munka és az utazás világát
Az immár negyedik alkalommal megjelenő IWG Work from Anywhere Index korábbi kiadásaiban Barcelona, Budapest és Tokió végzett az első helyen, míg 2026-ban Bangkok állt a rangsor élére.
Az idei TOP 10-ben Bangkokot Tokió, Barcelona, Porto, Vancouver, Budapest, Nápoly, Medellín, Lisszabon és Szöul követi – Budapest ezzel továbbra is a világ tíz legjobb workcation úti célja között szerepel. 
A rangsor olyan tényezőket vizsgál, mint az éghajlat, a szélessávú internet-hozzáférés, a szálláslehetőségek, a közlekedés, a kulturális és gasztronómiai kínálat, valamint a rugalmas munkavégzéshez szükséges munkaterek elérhetősége.
Az IWG kutatása szerint a helyfüggetlen munkavégzés a válaszadók 90%-ánál javította a munka és a magánélet egyensúlyát, míg 80%-uk produktívabbnak érzi magát.
A megkérdezettek közel fele (48%) 2026-ban is meghosszabbítaná nyaralását vagy rövidebb szabadságát távmunkával, 46% pedig nagyobb valószínűséggel tenne így, mint egy évvel korábban.
A Work from Anywhere lehetőség egyre fontosabb a munkaerő megszerzésében és megtartásában is: a válaszadók 80%-a szerint vonzóbbá tesz egy állásajánlatot, 62% pedig akár munkahelyet is váltana kedvezőbb WFA-szabályokért.
Bangkok lett 2026 legjobb workcation úti célja az IWG immár negyedik alkalommal megjelenő Work from Anywhere Indexe szerint. A rangsor második helyén Tokió, a harmadikon Barcelona végzett, míg Budapest továbbra is a világ tíz legjobb workcation desztinációja között szerepel.
Az évente közzétett index azt vizsgálja, hogy a világ nagyvárosai mennyire ideálisak azok számára, akik utazás közben is dolgoznak. Az értékelés olyan szempontokat vesz figyelembe, mint az éghajlat, a szélessávú internet minősége, a szálláslehetőségek, a közlekedés, a gasztronómiai és kulturális kínálat, valamint a rugalmas munkavégzéshez megfelelő munkaterek elérhetősége.
Az IWG legfrissebb kutatása szerint a helyfüggetlen munkavégzés egyre nagyobb szerepet játszik a munkavállalók életében. A trendet a hibrid munkavégzés térnyerése, valamint a világszerte folyamatosan bővülő rugalmas munkatér-hálózat is erősíti, miközben egyre több vállalat alakít ki olyan szabályokat, amelyek lehetővé teszik a munkavégzést bárhonnan.

Bangkok áll az élre
Bangkok vezeti az IWG 2026-os Work from Anywhere Indexét, megelőzve Tokiót és Barcelonát. A thai főváros kedvező megélhetési költségei, kiváló nemzetközi kapcsolatai és pezsgő városi élete mellett Budapest idén is megőrizte helyét a világ tíz legjobb workcation úti célja között, a hatodik helyen végzett. Az első tízben Porto, Vancouver, Nápoly, Medellín, Lisszabon és Szöul is szerepel.
A rangsor azt mutatja, hogy a helyfüggetlen munkavégzés elterjedésével egyre több város versenyez a távmunkában dolgozókért. A vonzó úti célok sikerét ma már nemcsak turisztikai adottságaik, hanem a gyors internet, a megfelelő infrastruktúra, a jó közlekedés és a rugalmas munkaterek elérhetősége is meghatározza.
A bárhonnan végezhető munkavégzés egyre népszerűbb
Az IWG megbízásából készült friss kutatás1 szerint a munkavállalók több mint fele (51%) már olyan vállalatnál dolgozik, amely támogatja a rugalmas munkavégzést. A válaszadók 90%-a szerint ez javította a munka és a magánélet egyensúlyát, míg 80%-uk produktívabbnak érzi magát. Sőt a karrierdöntéseket is egyre inkább befolyásolja: tízből nyolc válaszadó szerint vonzóbbá tesz egy állásajánlatot, 62% pedig akár munkahelyet is váltana kedvezőbb Work from Anywhere feltételekért. A megfelelő úti cél kiválasztásakor a rugalmas munkaterek elérhetősége is fontos szempont: a megkérdezettek 38%-a ezt is figyelembe veszi.
A rugalmas munkavégzés új utazási szokásokat teremt
A munkavállalók közel fele (48%) 2026-ban távmunkával hosszabbítaná meg nyaralását vagy rövidebb szabadságát. A trend már most is látható: 43%-uk dolgozott már utazás közben szabadság kivétele nélkül, 46% pedig nagyobb valószínűséggel tenne így, mint tavaly.
Jóllét, több idő a családdal és költségmegtakarítás
A munkavállalók elsősorban a jobb munka–magánélet egyensúly és a kiégés megelőzése miatt (54%) hosszabbítanák meg utazásaikat távmunkával. Szinte ugyanennyien említették a családdal és barátokkal tölthető több időt (53%), illetve a szabadság hatékonyabb kihasználását (52%). A költségek is fontos szerepet játszanak: a válaszadók 51%-a szerint a megélhetési költségek emelkedése miatt nagyobb valószínűséggel dolgozna nyaralás közben, hogy meghosszabbíthassa utazását.
A gyors internet továbbra is döntő szempont
A workcation úti cél kiválasztásakor a válaszadók számára továbbra is a megbízható internetkapcsolat a legfontosabb (38%). Ezt követi a jó minőségű szállás, valamint a gasztronómiai kínálat és a közlekedés (12–12%). Emellett a megkérdezettek közel fele (46%) szerint a kedvezőbb utazási és szállásköltségek is arra ösztönöznék, hogy távmunkával hosszabbítsa meg nyaralását.
Egyértelmű vállalati szabályokra van szükség
A Work from Anywhere lehetőségek elterjedése mellett a munkavállalók világos vállalati iránymutatást is várnak. A válaszadók 44%-a nagyobb biztonsággal dolgozna utazás közben, ha ez nem befolyásolná munkája megítélését, míg 39% egyértelműbb vállalati szabályokat szeretne.
Mark Dixon, az IWG alapítója és vezérigazgatója elmondta: „Egyre többen választják azt, hogy utazás közben is dolgoznak, vagy hosszabb időt töltenek külföldön anélkül, hogy megszakítanák munkájukat. A hibrid munkavégzés és a digitális technológiák ma már lehetővé teszik, hogy az emberek szinte bárhonnan hatékonyan dolgozzanak – legyen szó egy helyi rugalmas munkatérről vagy egy coworking központról a világ másik felén. A vállalatok egyre inkább felismerik, hogy a rugalmas munkavégzés nemcsak a munka és a magánélet egyensúlyát javítja, hanem a munkavállalói elégedettséget és a produktivitást is növeli.”
A kutatás közzétételével egyidőben az IWG tovább bővíti a rugalmas munkavégzést támogató szolgáltatásait és partnerségeit. Ennek részeként az Egyesült Államokban a Hotels.com-mal közösen kedvezményeket és exkluzív előnyöket kínál tagjai számára, megkönnyítve az utazás és a munkavégzés összehangolását.
Az IWG több mint 120 országban, több mint 5000 helyszínen működő hálózata világszerte biztosít professzionális munkakörnyezetet azok számára, akik utazás közben is rugalmasan szeretnének dolgozni.
További információért és következő workcation helyszíne lefoglalásához látogasson el a www.iwgplc.com webhelyre.
Szerkesztők figyelmébe1 A Censuswide kutatása 2000, az Egyesült Királyságban és az Egyesült Államokban dolgozó hibrid irodai munkavállaló bevonásával készült. Az adatfelvétel 2026. július 6-a és 9-e között zajlott.

